Camacho denuncia que el govern genera falses expectatives emparant-se una llei de consultes il·legal\nLa líder del PP català carrega contra el govern i una Declaració de Sobirania que veu com un pas cap a l'estat propi. Sánchez-Camacho defensa que Madrid recorri a l'advocacia per valorar un possible recurs al Constitucional i justifica que Fabra s'ofereixi als empresaris catalans.\nRedacció 25/01/2013 - 09.52 Actualitzat 26/01/2013 - 15.15\nLa presidenta del PP català, Alícia Sánchez-Camacho, alerta que la Declaració de Sobirania aprovada del Parlament portarà inestabilitat i falses expectatives. En una entrevista a "Els matins" de TV3, la líder dels populars s'ha mostrat contundent per criticar el que considera un pas cap a l'estat propi.\nSegons Sánchez-Camacho, l'objectiu de la declaració no és que es faci un referèndum, sinó que "està declarant que Catalunya és un subjecte polític sobirà, que és un estat, que és una nació". En aquest sentit, la líder del PP català demana als partits que hi han donat suport que "no enganyin la gent dient que tots tenim dret a parlar". Assegura que "ells ens volen portar al camí que ells volen: que sigui un estat propi".\nSánchez-Camacho considera que el govern de la Generalitat està generant falses expectatives a la ciutadania emparant-se en una il·legalitat. Per la presidenta del PP català, la llei de consultes que prepara el Parlament és il·legal perquè serà referendària, està fora de les competències que preveu la Constitució Espanyola i l'Estatut. Camacho ja ha anunciat que el PP català presentarà una esmena a la totalitat.\nSuport a l'informe de l'advocacia\nDavant de la Declaració de Sobirania, Sánchez-Camacho veu normal que el govern espanyol de mobilitzi l'advocacia de l'Estat. Assegura que tant el PP com l'executiu estan "vigilant en tot moment" i troba lògic que es vulgui saber "quines són les conseqüències jurídiques" del moviment del Parlament català.\nCamacho també ha justificat l'abandonament dels escons, dimecres, en el moment de la votació de la declaració sobiranista per demostrar la posició contrària del seu grup al document que s'acabava d'aprovar.\nDefensa "els interessos" de Fabra\nLa presidenta del PP català ha defensat el president de la Generalitat Valenciana, Alberto Fabra, i la seva oferta d'invertir al País Valencià a aquelles empreses que veuen "incerteses en la falta d'estabilitat política a Catalunya".\nSánchez-Camacho considera que la Declaració de Sobirania espanta els empresaris i veu legítim que "cadascú defensi els seus interessos". Segons la líder del PP català, en comptes de criticar Fabra, el que hauria de fer és preguntar-se per què des de Catalunya es traslladen "missatges que creen inestabilitat política i jurídica, i que fa que moltes empreses pensin que a Catalunya no hi ha seguretat jurídica".


Els grups parlamentaris proposen un règim laboral de caràcter especial per als artistes - Altaveu el diari digital d'Andorra\nEls grups parlamentaris proposen un règim laboral de caràcter especial per als artistes\nConjuntament s’ha presentat la proposició de llei de l’Estatut de l’Artista, per tal de donar més seguretat en el treball i garanties jurídiques als professionals d’aquest sector\n23/06/2022 (13:26 CET)\nPresentació de la proposició de llei de l’Estatut de l’Artista\nEls grups parlamentaris del Consell General han entrat a tràmit aquest dijous la proposició de llei de l’Estatut de l’Artista del Principat d’Andorra. La finalitat que té aquest text és establir un seguit de mesures per compensar la inestabilitat amb què es troben actualment aquests professionals a causa de la temporalitat i intermitència de la seva activitat i la irregularitat dels ingressos que això comporta. Una de les propostes és que s’especifiqui un règim laboral de caràcter especial.\nEl text presentat aquest dijous permet dotar d’un marc normatiu i institucional adequat a la situació característica que viuen els col·lectius artístics del país i promou el teixit cultural nacional com a referent d’atracció per al desenvolupament de les arts a Andorra. Dintre d’aquest Estatut es detalla un règim laboral especial per als professionals del sector, que atorga seguretat jurídica als contractes. Així mateix, s’especifica la tipologia dels contractes, les jornades de treball, descansos i vacances. També el règim relatiu a la seguretat social, que es troba especialment ajustat a la temporalitat i intermitència de la seva activitat.\nAmb la llei també es defineixen conceptes com ‘artista’ i ‘art’, i s’estableixen les persones que es poden beneficiar de les disposicions d’aquest text. També la creació d’un registre de professionals, i la Comissió Andorrana de Seguiment de l’Estatut de l’Artista, òrgan administratiu vinculat al ministeri de Cultura que té com a finalitat vetllar pel bon compliment de les practiques referents a aquest sector professional i que comptarà amb potestat sancionadora.


ccm1714: La candidata socialista\nLa ja esmentada. Com pot visitar un cop cada 4 anys aquella regió que l’ha votada i que hauria de representar? Com ha de conèixer la realitat de Catalunya essent-ne fora?. Com ha de conèixer el que es cou, si el que realment li importa és Espanya i no Catalunya? S’ha de ser força cínic per recollir uns fruits, abandonar els camperols que han permès recollir-los i tornar just abans d’una nova collita, no? No acabo d’entendre quan, en el seu discurs (segons la web de socialistes.cat; no hi havia entrat mai i procuraré no fer-ho més) pot dir que “CiU treu pit quan parla de Catalunya, de la pàtria i dels seus símbols, però sacrifiquen l'essencial: s'obliden dels catalans”. Aquests darrers 4 anys els/ens ha tingut molt presents...\nPerò el discurs té més perles. Just al segon paràgraf: “És cert que l'actitud d'alguns polítics no ajuda. Són aquells que utilitzen el càrrec en benefici propi, els que no diuen la veritat ni per casualitat, els que donen l’esquena als ciutadans o es passen el dia bàsicament intercanviant pessics amb els adversaris”. Té raó. No sé si recordarà aquell “apoyaré...”.\nMentre el vaig llegint se’m van ocurrent coses. Ella diu que “Ho vaig aprendre des de que vaig néixer.”. Quant de mal ha fet la immersió lingüística en aquest país... És ‘des que’ i no pas ‘des de que’; que no és més que un castellanisme.\n“Però que no us enganyin. La gent té dret a saber la veritat: el dèficit no és la causa d'aquesta crisi, com diu el PP. És la seva conseqüència. La veritat és que portem més d’una dècada amb una economia trucada, intentant que funcionin receptes fallides i enganyoses”. Però el govern del que forma part no havia portat l’economia a la Champions League? No deien que no hi havia crisi?\nPerò també ha tingut paraules a favor de la independència. Sí, sí, llegiu aquest bons arguments que haurien de fer rumiar a més d’un:\n“Som la Comunitat que més exporta de tota Espanya; tant, que exportem el doble que la segona, Madrid.”\n“Catalunya també és capdavantera en turisme, i en turisme, a més, de qualitat. Només a Barcelona, el nombre de visitants s'ha multiplicat per cinc en els últims 20 anys. I també, els que vénen, gasten més”. Bé, això del turisme de qualitat...\n“Som, a més, el 25% de tota la producció industrial d'Espanya. Per tant, tenim l'energia, els recursos i el teixit productiu per afrontar les dificultats que vénen”\n“En relació a la resta d’Espanya, Catalunya sempre ha estat:\nun pas més a prop del desenvolupament econòmic;\nun pas més a prop de la democràcia;\nun pas més a prop de la llibertat;\nun pas més a prop d’Europa”.\n“Per això no em resigno que els catalans sols puguin escollir entre la dreta catalana i la dreta espanyola, perquè aquesta no és una elecció”. És per això que la Carmen deu preferir que els catalans no tinguin elecció i votin l’esquerra espanyola PSOE-PSC. Partit, aquest, que exemplifica aquella màxima de “Tots som un”. I, crec que estareu d’acord amb mi que, són els socialistes catalans que s’adapten als espanyols; i no a l’inversa.\nI, parlant de la independència (alguna cosa es deu moure, doncs) diu: “Trencar no és el camí. Trencar significa claudicar, perquè és l'argument fàcil de qui renuncia a convèncer els altres. Però és una drecera que només condueix al fracàs”. Doncs com hauríem de definir la seva renuncia a convèncer als militants socialistes quan no va presentar candidatura alternativa a la de Pérez Rubalcaba?\nEn fi, no l’he llegit tot perquè són 13 pàgines i només volia recuperar el que he sentit al 324. Però en llegir la primera pàgina m’he anat animant. S'hauria d'intentar garantir el no la presa de pèl.\nAquestes eleccions espanyoles, si més no són curioses. Els dos Dos dels partits que es presenten a Catalunya i que obtindran més diputats per Madrid, els seus caps de llista per Catalunya són, precisament, gent que vetllen molt abans pels interessos d’Espanya que pels de Catalunya. Bra-vo. I els catalans, novament, sense dir res. Com sempre, ens deixem prendre el pèl. Ja tinc ganes de veure els resultat del 20N. M’espero sorpreses, però en desconec la magnitud.\nTindrem temps de comentar-ho i escriure-ho. Tot i que la campanya ja ha començat, les eleccions són el 20 de novembre. De la resta de partits... També ho anirem veient.


I és així com decidim viure la nostra primera experiència de voluntariat a l'estranger. Durant els preparatius del viatge, teníem la incertesa sobre la nostra capacitat per afrontar les situacions que trobaríem amb els coneixements apresos en els anys d'experiència atenent dones de diferents cultures.\nAl mes d'octubre, ens incorporem a NPI, a Tessalònica, en els camps: Kalochori, Sindos i Elpida. Treballem 15 dies en el camp de Sindos, d'unes 450 persones majoritàriament Sirianes i Kalochori, i unes 500 persones majoritàriament Kurdes. L'equip multiprofessional i de diferents nacionalitats, cultures i religions amb un comú objectiu: ajudar a les refugiades.\nEn els camps, NPI té dos espais:\nLa BreastfeedingTent (tenda de lactància) on ofereix un espai acollidor per al seguiment de gestants i puèrperes, control de pes del nadó, consultes i assessorament en general. Allà, les dones troben un lloc on relaxar-se i poder compartir inquietuds. També es lliuren bolquers i setmanalment borses amb verdures, fruites, llegums, tahini... per a gestants i mares que lacten, amb nens fins als 2 anys, com a complement a l'alimentació que reben diàriament. Setmanalment organitzàvem grups de gestants i de suport a la lactància, aquests es converteixen en espais importantíssims per a elles on compartir vivències i una oportunitat per crear aliances. Visitàvem a les dones en la seva tenda durant els pròdroms, abans de ser traslladades a l'hospital i també en el puerperi.\nEl Baby-Hammam, és una tenda on les dones poden banyar als seus nadons fins als 2 anys d'una forma més adequada que les dutxes que ACNUR ofereix als refugiats, sovint sense aigua calenta. En la tenda hi ha banyeres, aigua calenta, sabons, cremes, roba, tovalloles, bolquers i les voluntàries aprofiten el moment per observar i oferir ajuda, amb el màxim respecte. La majoria de voluntàries compartim la casa de NPI a Tessalònica. Cada dia estàvem en els camps des de les 10 h, fins a les 18 h, acabàvem amb una reunió per comentar casos que mereixien especial atenció i compartir vivències. En sortir, fèiem les compres d'aliments i bolquers. Ja a la casa, rentàvem la roba del baby-hammam i preparàvem el que havíem de portar l'endemà, tot això entre riures nerviosos, cansament i silencis carregats de profundes emocions.\nCompartir 15 dies amb aquestes persones admirables va ser una experiència impactant, que ha deixat una gran petjada en els nostres cors. Vam tenir la gran oportunitat de conèixer, entre voluntaris i refugiats, persones valentes que viuen amb una motxilla carregada d'experiències molt dures, que van decidir arriscar les seves vides i les de les seves famílies escapant de la guerra, travessant terres i mars per arribar a una Europa on oferir als seus fills un futur millor i en el seu lloc, han arribat a una Europa que els gira l'esquena, es troben aparcats en uns camps on malviuen cap a un futur totalment incert i on la seva preocupació dia a dia és no morir per la desesperació, buscant un al·licient per seguir vius i poder normalitzar la seva vida.\nA priori ens preocupava poder ser útils com a llevadores i ens vam adonar que el nostre paper anava molt més enllà que la nostra professió. Per a ells, els múltiples voluntaris que anaven passant al llarg dels mesos, érem i som una oportunitat de reconciliació amb la humanitat, la prova que no estan sols.\nSom la confiança en un futur possible.\nPilar Soteras . Matrona ASSIR Sabadell-Cerdanyola\nAna Zaragoza . Matrona ASSIR Muntanya-Barcelona


El Parlament obre la porta a no querellar-se contra Llarena\nLa mesa dona marge als serveis jurídics per substituir-la per una denúncia o per informar dels fets la fiscalia\n651x366 El president del Parlament, Roger Torrent, acompanyat dels membres independentistes de la mesa, dirigint-se cap a la sala de reunions. / MARTA PÉREZ / EFE El president del Parlament, Roger Torrent, acompanyat dels membres independentistes de la mesa, dirigint-se cap a la sala de reunions. / MARTA PÉREZ / EFE\nMalgrat que la mesa del Parlament va acordar presentar una querella contra el Tribunal Suprem per haver impedit a Jordi Sànchez i Jordi Turull assistir a la investidura, ara ha rebaixat aquesta possibilitat donant marge als serveis jurídics perquè estudiïn altres accions penals menys directes. És el que es desprèn dels acords que ha pres aquest òrgan sobre la qüestió, als quals ha tingut accés l’ARA. En lloc d’una querella -a la qual els lletrats es van oposar-, els serveis jurídics també poden optar per interposar una denúncia o fer una recopilació dels fets per transmetre’ls a la fiscalia.\nFonts jurídiques aclareixen que la diferència entre aquestes accions penals és la implicació que hi tindria el Parlament. En una querella actuaria com a part acusadora, formaria part del procediment i necessitaria un advocat i un procurador. En canvi, en el cas de la denúncia només es tractaria de recopilar tots els fets i posar-los en coneixement dels tribunals (no és necessari tampoc que sigui el Tribunal Suprem) per si poden constituir un delicte. Si s’optés per aquesta via, estaria en mans del tribunal iniciar alguna investigació. També es podria decidir portar-ho només a la fiscalia i que fos aquesta qui decidís si pot obrir acció penal. Una via, però, que és poc probable que prosperi.\nLa mesa, doncs, ha pres dos acords sobre aquest tema que poden canviar el fons de la qüestió. En el primer, del 13 d’abril, s’especificava que el Parlament ha d’“interposar una querella contra els magistrats del Tribunal Suprem” que hagin participat en l’“obstrucció del normal funcionament d’una cambra autonòmica” i en la “vulneració conscient i deliberada dels drets polítics fonamentals” dels candidats a la presidència Jordi Sànchez i Jordi Turull, tots dos empresonats a Madrid. Seguidament, s’encarregava als serveis jurídics de la cambra la defensa i representació del Parlament en aquesta qüestió. La petició, però, va generar recels entre els lletrats, amb l’argument que no eren experts en dret penal per elaborar una querella i que era preferible que la interposessin els diputats afectats. A diferència d’altres ocasions -com quan la cambra es va personar en el cas del setge al Parlament-, la majoria independentista va evitar encarregar-ho a un advocat extern per l’amenaça de l’oposició d’incórrer en un delicte de malversació de fons públics.\nPer resoldre el conflicte amb els serveis jurídics, la majoria independentista va aprofitar el rebuig d’una petició de reconsideració de Ciutadans sobre la querella per matisar l’encàrrec als serveis jurídics. Paradoxalment, l’acord del 24 d’abril, que confirma la voluntat d’exercir una acció penal contra Llarena, rebaixa la possibilitat que acabi sent una querella. Diu: “Que els serveis jurídics del Parlament estudiïn i exercitin les accions penals escaients perquè [...] es depurin les responsabilitats en què hagin pogut incórrer els magistrats del Tribunal Suprem que hagin impedit el normal funcionament de la cambra pel que fa al procés d’investidura”.\nAixò obre la porta als lletrats perquè considerin altres vies menys contundents: no parla explícitament de querella i deixa a les seves mans decidir com actuar. Seran el secretari general del Parlament, Xavier Muro, juntament amb el president de la cambra, el republicà Roger Torrent, els que prendran la decisió final.\nAltres intents frustrats\nNo és el primer cop que el Parlament rebaixa les seves intencions. De fet, des que va començar la legislatura ja s’han anunciat dues accions al Tribunal de Drets Humans d’Estrasburg relacionades amb els drets polítics que no s’han portat a terme. Primer, el veto a la candidatura de Carles Puigdemont. I, després, la decisió del Suprem de denegar el permís a Sànchez per assistir a la investidura.


Malgrat els nivells tan baixos dels pantans de la zona, les perspectives de pluja són bones de cara a la setmana vinent\nper Marc Gassó dimecres, 15 de gener 2020 - 09:20h\nLa falta de pluges des del passat mes de desembre i la persistència perllongada de l'anticicló, no està afavorint l'emmagatzematge d'aigua a les conques internes. Especialment crítica és la situació a l’embassament d’Ulldecona, situat a La Pobla de Benifassà, a la província de Castelló. Els seus registres ofereixen dades alarmants perquè a penes arriba al 8% de la seva capacitat i ni tan sols aconsegueix l’hectòmetre cúbic d’aigua embassada quan la seva capacitat màxima és 11 hectòmetres.\nTot i això, val a dir que el pantà d'Ulldecona no és l’embassament que pitjor està dins de l’estructura de la CHJ perquè embassaments situats ja al País Valencià com la presa d'Algar o Escalona, estan amb menys reserves amb tot just l'1,57 i 4,63%, respectivament, d’aigua embassada.\nTemporal de llevant a la vista\nSi els mapes del temps tenen raó, el canvi de temps que fa dies que es veu de cara a la setmana vinent podria acabar amb una llevantada. En cas de ser així, fet bastant probable, les terres de l'Ebre rebrien una bona regada i l'estat de les conques internes en el tram final de l'Ebre milloraria notablement.\nTot i això, el que encara no està clar del tot és cap a on se situarà aquesta llevantada, si afectarà més directament a Catalunya o al País Valencià. En qualsevol cas, recomanem seguir les pròximes previsions per determinar cap a on es decanta el pronòstic.\nEl temps continuarà en bucle fins divendres, però es confirmen els canvis\nPugen a 94 els morts per les allaus de neu al Pakistan i l'Índia


IN ALBIS Linies Actuacio Produccions Audiovisuals\nAbrera de la II República a la Postguerra\nUn documental que aborda un edifici del tot singular, en el que durant els anys 70 s’aplegaren el bo i millor de la cultura underground catalana. Es tracta d’una obra dels arquitectes Tusquets i Clotet on es visqué una transició del tot diferent gràcies a la singularitat dels seus ocupants. Les seves “portes obertes” van aplegar personatges com Brossa, Anna Briongos, Pau Maragall, Francesc Bellmunt, Víctor Jou, Marta Pessarodona, Vicky Combalía...\nAquest documental ha estat realitzat per l'abrerenc Grup Brea, al que In Albis va sumar les seves forçes. Sota la direcció de Roger Roca, el documental ens endinsa en les veus dels protagonistes d'un moment històric traumàtic tot explicant-nos la historia particular d'un poble, Abrera, que va ser alhora la mateixa que va haver de patir tot un país.\nUn documental coproduit amb TVC i Septimo Elemento.\nVeure el documental a TVC a la carta


Resum de la setmana (25 al 31 d’Octubre) | Club Bàsquet Sant Pol 07\nResum de la setmana (25 al 31 d’Octubre)\n2 noviembre, 2021Cròniques dels partits\n54 – 40 ⁞ PRE-MINI MASCULÍ – MARESME BOET 2013\nPartit marcat per un inici sense defensa i en problemes d’associació en atac.\nDurant el partit, cada jugador tenia una guerra individual (per fallar, no ficar, …) i fins al 7è període no vam treure el caràcter i vam començar a defensar cadascú al seu, d’aquesta manera vam aconseguir cistelles fàcils.\nFalta molt per millorar, crec que podem fer-ho molt millor ja que així ho han demostrat als entrenaments. Els nervis ens van jugar una mala passada.\n50 – 0 ⁞ PRE-MINI FEMENÍ – FSA LILA\nPartit on les locals han començat amb ganes però no del tot concentrades. Igualment, han fet bona feina.\nHi ha hagut joc entre les jugadores que ha acabat en cistella. Han sigut capaces d’aixecar el cap i entendre’s amb les companyes. L’encert de tirs ha costat una miqueta però han acabat anant a per totes.\nFalta seguir entrenant dur per arribar encara més lluny del que ho estem fent.\n55 – 22 ⁞ MINI MASCULÍ – BOET BLANC\nInici del partit fluix, reflectint els entrenaments d’aquesta setmana, desconcentrats, nerviosos, sense atacar…\nTot i això els dos següents quarts sortim concentrats, treballant amb espais sense molestar-nos.\nDesprés del 3r quart, canviem el “xip” i cada cop que agafem un rebot som capaços de girar-nos, buscar un company i aixecar el cap per anotar fàcil.\nCal seguir millorant i escoltant en moments puntuals, sobretot a l’hora d’entrenar, ja que fa dues setmanes que estem molt despistats i això no ens ajuda a fer un pas més endavant.\nSeguim sumant 🤙💪\n79 – 53 ⁞ MINI FEM. GRANA – KIDS&US-AECAM\nMillor partit de la temporada contra el principal rival i que ens havia guanyat en els anys previs i que per tant teníem moltes ganes de disputar el partit.\nHem sigut superiors tot el partit de principi a fi i ens hem mantingut dures davant de la seva defensa agressiva que era el que ens treia del partit les vegades anteriors. Tot i això, nosaltres també ens caracteritzem per una bona defensa i hi hagut moments on no les deixàvem fer res i sumat a un bon atac que amb bones jugades en equip tant amb bones accions individuals han definint el partit.\nMolt content amb l’actitud que hem demostrat i en com hem jugat, orgullós d’aquest equip!!\n65 – 38 ⁞ MINI FEM. GRIS – BOET BLANC\nPartit contra un equip invicte on vam ser superiors des del minut u.\nPrimera part on vam sortir a pressionar molt i treballar en defensa, provocat moltes pèrdues del rival. Llàstima del balanç defensiu on van obtenir punts. Gran circulació de pilota, sobretot sense abusar del bot, que combinat amb la sortida per carrils del equip va generar-nos molts de punts. Destacar el segon període amb un 16-0.\nSegona part on vam saber corregir el balanç i vam agafar mes seguretat i confiança per provar de jugar mes ordenades, però la falta d’encert i el abús del tir exterior no ens va permetre anar-nos en mes tot hi anotar bastant des de fora.\nDestacar el treball de tot el equip, que poc a poc va agafant la dinàmica correcte després de partits on l’actitud i el joc no ha acompanyat, i aconseguir un bon resultat/sensacions contra un equip fort es important anímicament. Tenim molt marge de millora però involucrant a totes les jugadores i jugant així es el camí a seguir.\n48 – 47 ⁞ UEM – FM – ILF – INFANTIL FEMENÍ\nInici de partit fluix on l’equip contrari posa més intensitat que nosaltres provocant que perdem moltes pilotes, afegit a que ens mirem el rebot defensiu i donem 5 i 6 oportunitats a cada atac, difícil intentar competir. Acabem la mitja part vuit punts per sota.\nAl 5è i 6è període em seguit amb la mateixa dinàmica, estem despistades i intentem posar cor en atac, però llegim poc el partit.\nAl 7è període amb -13 veiem un equip totalment diferent, surten intenses defensant, recuperant pilotes i agressives amb atac i amb 5 minuts ens posem -5.\nAl 8è període elles han pressionat, però em seguit igual fins anar reduint el desavantatge. A falta de 16 segons, empat al marcador i pilota nostre. Saquem, la perdem i fem falta. Han fet un tir lliure i ens ha quedat 8 segons per fer un atac. Fem un bon atac i tirem a l’últim segon i la pilota no entra. Ens quedem amb els últims 10 minuts de partit, es l’equip que volem i ens identifica. Em de sortir als partits al màxim des de el minut 1.


El Servei Local de Català de Cambrils engega una nova edició del Voluntariat per la llengua — Ajuntament de Cambrils\nEl Servei Local de Català de Cambrils engega una nova edició del Voluntariat per la llengua\nEsteu aquí: Inici / Cambrils / Ajuntament / Comunicació / El Servei Local de Català de Cambrils engega una nova edició del Voluntariat per la llengua\nS’ofereix a la població en general i també a l’alumnat dels cursos de català iniciats al febrer\nParelles que es van formar a Cambrils a l'edició passada\nEl Servei Local de Català de Cambrils inicia una nova edició del Voluntariat per la llengua a Cambrils, que aquest febrer busca nous aprenents i voluntaris per formar parelles lingüístiques.\nLes noves parelles es coneixeran en una sessió formativa que tindrà lloc el dia 26 de febrer a les 17h a l’Ateneu Juvenil, seu del Servei Local de Català de Cambrils.\nVisites a exposicions, clubs de lectura, sorteigs d'entrades per anar al cinema Rambla de l'Art Cambrils, excursions... són algunes de les propostes que les parelles coneixeran més detalladament durant la sessió de presentació.\nDes de l'any 2003 el Centre de Normalització Lingüística de l’Àrea de Reus (CNL), del qual forma part el Servei Local de Català de Cambrils, ha format més de 2.600 parelles, fet que demostra la validesa del programa i l'esforç que fan totes aquestes persones per contribuir a assolir una normalitat lingüística.\nVoluntaris i aprenents es troben una hora durant deu setmanes, parlen en català i participen activament en les activitats complementàries que organitza el CNL per facilitar-los espais de conversa alternatius.\nPer ampliar la informació i fer les inscripcions podeu anar al Servei Local de Català de Cambrils (av. Horta de Santa Maria, 14, 2a), trucar al telèfon 977 79 26 88) o entrar al web www.vxl.cat.\nVoluntariat per la llengua és un programa de la Direcció General de Política Lingüística del Departament de Cultura de la Generalitat de Catalunya i del Consorci per a la Normalització Lingüística que fomenta l’ús de la llengua catalana en les relacions personals tot posant en contacte una persona que parla habitualment català amb una altra que en té coneixements bàsics i que vol fer un pas endavant per parlar-lo amb normalitat.


Des d’aquest divendres a la venta les samarretes solidàries de les Seleccions Catalanes 2015 - General - Federació Catalana de Voleibol\nLa Federació Catalana de Voleibol anuncia a tots els adherits a aquesta federació la disponibilitat de la samarreta solidària de les seleccions catalanes de pista i platja d’aquesta temporada 2014/15. Una samarreta “solidària” per a destinar els beneficis de la venta a reduir les despeses originades del viatge, participació, així com de la concentració prèvia al campionat, de la delegació catalana de voleibol en els diferents Campionats d’Espanya de Seleccions Autonòmiques, i que ja podreu adquirir des d’aquest divendres a la Botiga de la FCVb.\nAquesta samarreta serà proporcionada, tal i com s’ha dut a terme els dos darrers anys en l’últim Campionat d’Espanya, a tots els seleccionats per a què puguin sensibilitzar el seu entorn en la participació. En aquesta edició, i des d'aquest mateix diumenge en la concentració de Tarragona, tos els esportistes que participin de les concentracions es sensibilitzaran amb la iniciativa amb la venta d'almenys 5 samarretes.\nPer adquirir la samarreta al preu de 10€ podeu dirigir-vos a aquesta federació. Les samarretes també les podreu trobar a la secció de Botiga de la pàgina web de la FCVb.


Multicerca | Diari per a Tècnics Lingüístics\nRevisió del Multicerca\nGràcies als comentaris i suggeriments dels usuaris, hem continuat fent petits canvis en el Multicerca. Entre altres:\n1.2: cercador general dins d’Eines de Llengua, impulsat per Google.\n44: revisió del cercador de la Fundación del Español Urgente (agència Efe – bbva))\nEl més important de tot en el món dels recursos en xarxa sembla clar que és el manteniment i la revisió constants. Els instruments de cerca van canviant, els recursos apareixen i desapareixen, i el Multicerca ha d’estar atent a eixos canvis si vol continuar sent una eina útil per a la faena diària.\nEn esta revisió, a més, hem intentat resoldre els problemes generats pel xoc de les dos codificacions principals amb què treballen els cercadors (iso-8859-1 i utf). Així, quan això és útil, hem incorporat la marca de la codificació amb què treballa cada recurs. Eixa marca és un avís i, si convé, un enllaç que permet accedir a la versió corresponent del Multicerca. D’eixa manera, podrem salvar un poc millor els inconvenients d’eixa divergència de codis (accents, lletres modificades i símbols).\nCom sempre, esperem les vostres les vostres propostes per a millorar tant el Multicerca com Eines de Llengua.\nPosted in Eines de Llengua, Lexicografia, TerminologiaTagged MulticercaLeave a comment\nMillores en el Multicerca\nArran dels comentaris i suggeriments dels usuaris, hem fet uns petits canvis en el Multicerca que esperem que el milloren i el facen més útil encara:\n15: cercadors per als dos volums del diccionari de Labèrnia.\n9-10: hi hem destacat una subsecció de diccionaris de sinònims i bilingües.\n28-30: recursos dedicats als conjugadors Verbix, d’Enciclopèdia Catalana, del Salt, de Vicenç Riullop i de l’Optimot.\nNo cal dir que intentarem millorar els petits inconvenients que causen les codificacions diverses (ISO 8859-1/UTF-8) amb què es codifiquen els cercadors i les pàgines en Internet, i si és possible, l’aspecte visual o estètic de la pàgina, que per ara busca essencialment no fer massa mal als ulls. En tot cas el que és important és que permet l’accés des d’una mateixa pàgina a vora un centenar de recursos de tot tipus útils per a la recerca diària dels tècnics lingüístics, començant pel servei omnipresent de Google i acabant amb les lletres punyents i refinades de Joan-Francesc Mira.\nEl Multicerca incorpora els diccionaris especialitzats del Termcat\nHem revisat i ampliat els cercadors del Multicerca amb la incorporació dels diccionaris especialitzats del Termcat. Estos diccionaris contenen termes no sempre inclosos en la Neoloteca, o que, aprofundint en el tractament que els dóna el Cercaterm, reben en cada diccionari una atenció més específica i delimitatada. Actualment hem incorporat 37 diccionaris:\nAtletisme arqueologia, comerç electrònic, comunitats europees, escacs, esgrima, esports d’aventura, esports d’hivern, esports nàutics, esports olímpics, fàrmacs, fustes exòtiques, futbol, gastronomia del Pròxim Orient, gastronomia japonesa, gestió de la qualitat, indústria, infermeria, jocs i joguines, mercats financers, motociclisme, negociació coŀlectiva, notarial, patinatge artístic sobre gel, planificació estratègica, noms de plantes, plats a la carta, procediments culinaris, psiquiatria, renda, rugbi, seguretat viària, sida, talaia. societat del coneixement, surf de neu, transport turístic i videojocs.\nEsperem que el Multicerca vos siga ben útil.\nRenovació del Multicerca\nLlancem una nova versió del Multicerca, el cercador múltiple de la cdlpv. Tot i que continua sent un producte igualment artesanal i amb una aparença poc polida —la qüestió de l’estètica encara no l’hem resolta—, amb la nova versió tenim una organització més consistent temàticament que creiem que orientarà millor les cerques, ja que hem disposats els recursos en les seccions següents:\ncatalà, històrics, multilingüe, medicina, terminologia, gramàtica, refranys, traducció, espanyol-castellà, portugués, anglés, dret i economia, tècnics, èuscar, francés, italià, toponímia, natura, literatura\nL’accés a cada secció s’aconseguix ara directament gràcies a unes noves caixes localitzadores i els botons situats a la banda de dalt de la pàgina. A més, continua havent-hi, com sempre, al començament del quadre de continguts, la secció general que inclou les fitxes de dubtes i terminologia i diverses opcions de Google.\nPer a aquells que estan massa acostumats per a canviar de configuració o que la preferixen, mantenim l’accés a la versió clàssica del Multicerca en l’adreça www.einesdellengua.org/Multicerca/entornclassic.htm.\nEsperem que la nova versió del Multicerca vos siga encara més útil.\nEl Diccionari de les ciències ambientals de l’IEC en el Multicerca\nL’Institut d’Estudis Catalans ens envia el missatge informatiu següent:\nUs passem aquesta informació perquè, si ho creieu convenient, en feu difusió i l’inclogueu en els vostres repertoris lexicogràfics i terminològics.\nAquest diccionari, elaborat per l’Institut d’Estudis Catalans, conté més de 6600 termes en català amb definició, informació enciclopèdica i equivalències en anglès, francès i espanyol. També inclou lleis i normatives, institucions jurídiques vigents i pertinents per a l’àmbit català, estatal i europeu, així com també noms propis de localitats o d’instal·lacions en què s’ha esdevingut un accident amb conseqüències ambientals.\nEls termes del diccionari fan referència al medi en els aspectes científics, professionals, docents, de gestió, administratius, i d’ús comú. És, per tant, un diccionari adreçat a un públic molt ampli i procedent de disciplines molt diverses.\nEl podeu consultar a http://cit.iec.cat/dca\nA més, hem incorporat també el diccionari en el Multicerca (9.3).\nPosted in Comunicació, General, IEC, NormativaTagged diccionaris, MulticercaLeave a comment\nL’Enciclopèdia Catalana accessible de forma gratuïta en Internet\nL’Enciclopèdia Catalana (ec) va posar el 19.02.2008 a disposició de tots els usuaris d’Internet de forma gratuïta els continguts de la Gran Enciclopèdia Catalana, obra de referència, al costat del seu Gran diccionari de la llengua catalana, per als tècnics lingüístics.\nArran d’eixa novetat, el Multicerca ha modificat una mica la seua interfície per a proporcionar accés als fons de l’ec. Hi ha ara tres quadres de cerca, que donen accés als continguts, però amb l’opció d’anar a una única finestra (segon cercador del gdlc) o a noves finestres per al resultat de cada cerca (primer cercador del gdlc i cercador de l’enciclopèdia).\nPosted in Eines de LlenguaTagged editorials, Eines de Llengua, GDLC, Multicerca2 Comments\nMulticerca: valencià col·loquial, Optimot i CRITER\nLes últimes incorporacions al Multicerca són:\n10.11.2007: (4.1) Diccionari històric del valencià col·loquial (Joaquim Martí Mestre).\n14.11.2007: (6.3) Optimot (Consultes lingüístiques – Generalitat de Catalunya).\n14.11.2007: (39.1) Corpus du Réseau Interministériel de Terminologie (criter) (Govern de França).\nUns recursos de cerca terminològica que esperem que vos siguen ben útils.\nPosted in Eines de Llengua, Formació, General, Normativa, TerminologiaTagged col·loquial, diccionari, Multicerca, OptimotLeave a comment\nEl Multicerca (mltc) ha introduït algunes novetats: torna a funcionar el cercador de l’Eurodicautom (41), ara ampliat a les 24 llengües oficials de la ue. No inclou encara el català, tot i que hi hem traduït la interfície de cerca, per anar fent camí. D’altra banda, hem incorporat un nou cercador d’ocells: Oiseaux.net (44). Permet la cerca en llatí (nom científic), anglés i francés.\nEsperem que tot funcione correctament i que vos siga útil. Si voleu incorporar algun recurs o alguna millora, aviseu-nos.\nEl company Toni Lluch ens ha suggerit la inclusió de la base de dades sobre ocells Avibase: naturalment, li hem fet cas i l’hem inclosa en el Multicerca (44).\nPosted in Eines de Llengua, GeneralTagged Multicerca2 Comments


SOPAROT D'HIVERN DEL CH CARPESA\nDissabte dia 1 de desembre 2018\nGran èxit de participació en el sopar d'enguany de Nadal amb 93 assistents que van acudir a la piscina de Carpesa per al Sopar de Nadal del nostre estimat club. Des de les Mamis i Papis, equips Seniors, juvenils, cadets, infantils i algun que altre aleví.\nDesprés de les primeres cervesetes a peu de barra, la gent va agafar posicions a taula per a disfrutar dels entrants i bocates. Jugadores, jugadors, mares i pares i acompanyants ompliren la sala de rialles, crits i aplaudiments.\nA part del menjar i la bona companyia vem poder disfrutar d'un Trivial amb 13 preguntes relacionades amb el club en el que van participar 20 equips formats per 4 persones. Al final va guanyar qui havia de guanyar, el nostre presi, TONGO?\nSeguidament es va passar als reconeixements per part del club als diferents equips i a les persones que empenyen amb força per a fer créixer el CH Carpesa, amb un gran Andrés com a "speaker" i "showman".\nPer acabar-ho d'amenitzar el DJ va iniciar una exitosa sessió per a no parar de ballar. Gran respresentació de Mamis i Papis van tancar el local a altes hores de la nit ;)\nFelicitar a les organitzadores i organitzadors del gran sopar d'enguany.\nXé tu, quin gran comboi!\nL'any que ve a superar-se!\nÀlbum d fotos


La consellera de Transparència, Cultura i Esports, Ruth Mateu, es reuneix amb el nou conseller d'Esports i Joventut de Menorca, Miquel Company i la presidenta Maite Salord\nLa consellera de Transparència, Cultura i Esports, Ruth Mateu, i el director general d'Esports i Joventut, Carles Gonyalons, han mantingut aquest dimarts una reunió amb el nou conseller d'Esports i Joventut de Menorca, Miquel Company. A la trobada hi ha estat present la presidenta del Consell de Menorca, Maite Salord, qui ha rebut als representants del Govern junt amb el nou conseller i el director insular de Joventut, José Carbonell.\nAquesta primera trobada ha servit per repassar els temes que ambdues institucions ja tenen en marxa, com és el cas del programa Posam Valors a l'Esport, el conveni del qual es signarà previsiblement el mes de setembre. Pel que fa a l'àrea d'esports, els dos consellers també han tractat les ajudes per a equips que competeixen a nivell estatal, i que la Conselleria té la intenció d'augmentar-ne la partida destinada, així com l'agilització dels tràmits per resoldre-les; la possibilitat d'engegar programes de seguiment de tecnificació per a l'any que ve i també les possibles ajudes que es podrien tramitar a través de la futura línia d'esport d'inclusió. Gonyalons i Mateu han transmès també l'aprovació, per part de l'assemblea de la Federació de Futbol celebrada aquest cap de setmana passat, de les mesures proposades per la Direcció General i que van en la mateixa línia que es venia reclamant des del Consell des de feia anys, orientades a fomentar l'esportivitat.\nPel que fa a l'àrea de Joventut, Miquel Company ha pogut conèixer l'estat del futur Consell de la Joventut, i se li ha demanat col·laboració per promoure la participació d'entitats juvenils de l'illa a l'assemblea que es convocarà posteriorment a l'aprovació per Consell de Govern del text. Per altra banda, se'ls ha informat de les conclusions de les Jornades professionals de Joventut que van tenir lloc fa unes setmanes a Palma, les quals es celebraran previsiblement a Menorca l'any que ve.\nPer acabar amb l'apartat normatiu, Mateu i Gonyalons han informat també de l'estat del decret que desenvolupa la Llei de Joventut i que en breu estarà en exposició pública. Per tancar l'apartat de Joventut, la consellera Mateu ha recordat la celebració de les finals de dos certàmens del programa cultural Art Jove a l'illa, i que estan programades per dia 17 de setembre.


Parlant de Congrés-Indians ...: Les obres de Garcilaso i Pistes Vèlia ja estan en procés d'adjudicació\nHe contemplat, esfereit el projecte de la urbanització del carrer Garcilado entre Olesa i Maragall. No deixa de sorpendre'm l'abandonament a la que sotmet aquest ajuntament als seus habitants.\nEstà molt bé que vulguin fer zones de vianants, inclús campanyes contra els cotxes, però no tot acaba aquí.\nLa zona en questió, és una zona complicada d'aparcar, per no dir molt complicada i la meva sorpresa radica en el fet de que amb aquesta urbanització desapareixen aproximadament 140-150 places d'aparcament. On creu l'ajuntament que possarem el cotxe? Perquè al mateix temps que planteja una urbanització d'aquest tipus no planteja la construcció de pàrkings on la gent pugui deixar el cotxe? Realment cal que les aceres del carrer Garcilaso en alguns punts siguin d'un ample exagerat?\nNo he vist en cap dels planells una zona de carga i descarga per camions o vehicles comercial, es poden imaginar el col.lapse de circulació en determinades hores?\nEntre bicings, urbanitzacions que l'unic objectiu que persegueixen és el vot, que no tenen presents els veïns ni les seves opinions, i altres accions que potser no venen al cas, fan que cada día sigui més complicat de "viure" en aquest barri i que en tinguem més ganes de marxar (potser és el que persegueix l'ajuntament!)\nCom a veí del barri, el meu temps record d'aparcar el cotxe volta les dues hores. Convido a regidors i alcalde a que, un cop feta dita urbanització, ens facin d'aparcacotxes i siguin ells els que es passin tres hores voltant per trobar un lloc on aparcar.\nPotser és hora de que l'ajuntament pensi més amb els interessos generals dels barcelonins, que en definitiva pagem els nostres impostaos per viure en una ciutat amb SERVEIS, no amb FRONTERES.


Un camp de margarides: UNA FORMIGA MÉS, UNA INFECCIÓ MENYS\nL'Organització Mundial de la Salut (OMS) porta ja anys advertint que la tenacitat dels antibiòtics componen una crisi sanitària global que resulta uns dels majors reptes per a la salut. I és que la quantitat de varietats bacterianes que desenrotllen fermesa als antibiòtics és cada vegada superior. Una situació, a més, que pareix que empitjorarà, i molt, en un futur pròxim. Llavors, què es pot fer?\nDoncs buscar aquells antibiòtics naturals que es troben a la naturalesa i que vénen sent utilitzats des de temps remot pels sers vius per fer cara als microbis. En concret, un estudi adreçat per llicenciats de la Universitat Estatal de Carolina del Nord de Raleight (EEUU), mostra que moltes espècies de formigues produïxen antibiòtics molt poderosos que podrien fer-se ús per a tractar les contaminacions bacterianes als humans, molt especialment aquelles que ja han desenrotllant resistències als antimicrobians ara com ara servibles.\nL'indici era que si el cultiu bacterià 'contaminat' amb la solució d'aquestos insectes creixia menys que els cultius en què no s'havia suplementat res, era perquè la solució contenia agents actius amb efecte antibiòtic. I què va succeir? Doncs els resultats van revelar que 12 de les 20 espècies valorades ocasionaven antimicrobians als seus exoesquelets, incloses algunes espècies de què no es tenia constància que provocaren els seus propis antibiòtics.\nArribats a aquest punt, què va ocórrer amb les huit espècies sobrants? No són capaços de produir antibiòtics i, per tant, queden exhibides a l'acció dels bacteris? Doncs no necesàriament. Hi ha la possibilitat que sí que originen agents antimicrobians però que no posseïsquen una eficàcia confinada, o nul·la, enfront dels bacteris manupulats a l'estudi.\nSi deseeu llegir més sobre la noticia, ací teniu l'original.\nEtiquetes de comentaris: 1_bah, anatomia_aplicada, bacterias, cbeneditoc, curso_2017-18, curso_2018-19, formigues, infeccion, oms


El ballarí Iceta ha viatjat a Sevilla, no a la Fira d'Abril a marcar-se unes sevillanes, sinó a rendir-li homenatge a la baronessa i aspirant a dirigir el PSOE, Susana Díaz. El motiu?, dir-li en persona que el suport a Pedro Sánchez va ser un tema puntual i que "a rei mort, visca el rei".\nIceta ha de fer-se perdonar el seu no a Rajoy, saltant-se la decisió del Comitè Federal, que havia aprovat l'abstenció per elegir el nou president del Govern. En aquesta època, Iceta estava immers en les primàries amb una Parlon que s'havia revelat contra les directrius del màxim òrgan i de les advertències de la gestora. Però, un cop aconseguida la primera secretaria després de guanyar les primàries, el líder sociata no està per la labor de tallar el cordó umbilical amb els del carrer Ferraz i perdre tot el que això comporta.\nPer aconseguir el perdó no n'hi havia prou només parlar amb Javier Fernández, president de la gestora, sinó que havia escenificar el seu viatge a la capital andalusa per parlar en plaça contrària que els socialistes catalans donaran suport al candidat que decideixin, el més probable que sigui la pròpia Díaz ja que si no fos així, Iceta no hagués anat a Sevilla a torejar un miura a la Maestranza.\nDe què han parlat els dos ?, oficialment de les coses que com a socialistes els uneix, l'encaix de Catalunya a Espanya i del bé que es porten. Però hi ha una cosa que la baronessa li ha deixat clara, parlar sí, tot el que es vulgui, però la base és la Declaració de Granada. D'aquí no la mouran per molt que li insisteixi el primer secretari dels socialistes catalans. Aquesta és la línia que no es passarà. La Declaració va ser votada també per la delegació catalana que va estar en el conclave de la ciutat de la Alhambra i per això han de assumir-la.\nVan parlar també de l'entrada a la Gestora de representants del PSC o de les sancions als díscols? No em cap el menor dubte que així haurà estat i que Díaz, després del gest d'Iceta, a part d'engreixar uns quants quilos, hi haurà cedit en algunes coses. Tampoc li interessa a ella estar malament amb els companys catalans. És una primera trobada en què s'han posat les bases per seguir negociant i suavitzar la situació tan tensa que estan vivint les diferents famílies socialistes.\nEl problema amb el que es va a trobar Iceta al seu retorn a Barcelona es diu Núria Parlon, que està disposada a plantar-li cara ia trencar amb els seus "germans" de Ferraz. A aquest bou va a haver de torejar i semblar-se al Lagartijo el Gran, doncs serà que no té talla.\n• Díaz i Iceta defensen la necessitat de seguir units


El disseny de medicaments inspira els videojocs seriosos per usar-los en teràpies motores - Hemeroteca - Actualitat - Universitat de les Illes Balears\nSeccions: El disseny de medicaments inspira els videojocs seriosos per usar-los en teràpies motores\nEl disseny de medicaments inspira els videojocs seriosos per usar-los en teràpies motores\nUn equip d'investigadors de la UIB proposa un nou mètode per desenvolupar videojocs destinats al tractament i la rehabilitació de pacients amb discapacitats motores\nEls videojocs seriosos estan dissenyats amb objectius que van més enllà de l'entreteniment, i s'utilitzen en diversos àmbits (educació, recerca científica, enginyeria, etc.) per afavorir que els usuaris assoleixin un objectiu específic de manera entretinguda i atractiva a través de l'experiència del joc.\nA la Universitat de les Illes Balears, la Unitat de Gràfics i Visió per Ordinador i Intel·ligència Artificial fa anys que treballa en el desenvolupament de videojocs seriosos que tenen com a objectiu fer més motivadores i efectives les teràpies de rehabilitació de persones amb discapacitats motores. Sovint, aquestes teràpies són de llarga durada, els exercicis poden ser repetitius i intensius, i els pacients poden tenir dificultats a l'hora de percebre les petites millores que assoleixen. Per fer front a la desmotivació que això pot provocar, els videojocs seriosos aprofiten l’efecte motivador dels videojocs per fer més efectives les teràpies.\nAra, els investigadors de la UIB han desenvolupat un marc de treball per processos per a aquesta categoria de software, amb l'objectiu que aquest tipus de videojocs siguin desenvolupats i validats seguint un mètode sistemàtic i coherent que porti a videojocs de gran qualitat.\nEn el treball, publicat a la revista científica PLoS ONE, els doctors Esperança Amengual Alcover, Antoni Jaume i Capó i Gabriel Moyà Alcover proposen la metodologia PROGame, que es basa en dos conceptes principals: d'una banda, es consideren les característiques especials dels videojocs seriosos com a categoria particular d'aplicació informàtica que difereix dels sistemes de software convencionals; de l'altra, la metodologia s'inspira en els protocols que segueixen els assaigs clínics per provar l'eficàcia i la seguretat de nous fàrmacs.\nEn el cas del desenvolupament dels fàrmacs, se segueixen cinc fases. Si en l'anomenada fase 0 es determina l'eficàcia del fàrmac abans de provar-lo en humans, en la fase inicial del desenvolupament del videojoc se seleccionaria la teràpia més adequada d'acord amb les capacitats dels pacients.\nSuperada aquesta primera etapa, en la fase 1 es prova el fàrmac en voluntaris per determinar-ne la seguretat, i en el cas del videojoc es dissenya el mecanisme d'interacció que converteixi la teràpia en un videojoc seriós de manera segura per als pacients i d'acord amb les seves capacitats motores. Aquest mecanisme d'interacció seria validat per fisioterapeutes i provat en pacients reals.\nEn la fase 2, el fàrmac es prova en pacients per determinar-ne l'eficàcia en humans. Per al videojoc, és la fase de disseny d'elements interactius que fan que el pacient dugui a terme la teràpia de manera correcta. Aquests elements serien validats per fisioterapeutes i provats en pacients reals per verificar-ne l’efectivitat.\nEn la fase 3 es determina l'efecte terapèutic del fàrmac, i en el cas del videojoc s'hauria de verificar que la seva pràctica regular permet assolir l'efecte terapèutic desitjat.\nFinalment, en la fase 4, es fa un seguiment de l'ús públic del fàrmac per determinar-ne els efectes a llarg termini. Per al videojoc, aquesta fase final tindria com a objectiu verificar que el videojoc dissenyat té els mateixos efectes a llarg termini que la teràpia seleccionada.\nEls investigadors de la UIB han validat l'eficàcia d'aquest sistema en un dels videojocs de rehabilitació motora que han desenvolupat.\nData de publicació: 03/09/2018


COMISSIONS i GRUPS DE TREBALL | Associació de Pares i Mares - Escola Frederic Godàs\nThu, 11/04/2021 - 22:34 — admin\nL’AMPA de l’escola té diferents comissions creades per tal de dur a terme diferents projectes amb els pares i mares voluntaris i voluntàries. Som coneixedors que tothom té poc temps lliure per a col·laborar però, si no hi ha persones amb ganes i compromís de col·laborar, les comissions no funcionen.\nLes comissions (grups de treball) serveixen per dinamitzar, potenciar i treballar diferents àmbits de la nostra escola, amb la clara intenció de millorar dia a dia els serveis que l’escola i l’AMPA ofereixen. Us les detallem tot seguit i us informem que són comissions obertes, és a dir, qualsevol persona que vulgui participar a qualsevol grup de treball serà benvinguda. Les dues darreres són de recent creació.\nUs animem a participar i col·laborar en les següents comissions:\n•\tContacontes i Biblioteca: Potenciar la lectura en família.\n•\tCamins Escolars: Dissenyar rutes segures per a potenciar l’autonomia de l’alumnat.\n•\tFormació de mares i pares: Programar Accions formatives amb temes d’interès.\n•\tComissió per demanar l’Institut de Cappont: Equipaments al barri.\n•\tComissió de menjador escolar: Propostes de millora del servei de menjador escolar.\n•\tReutilització de vestuari: Aprofitament de xandalls i altres peces de vestuari.\n•\tTotes i tots som iguals: Alumnat amb intoleràncies i/o alèrgies.\n•\tComissió solidària: Endegar projectes solidaris a la nostra escola.\n•\tComissió d’infraestructures i equipaments: Estudi i propostes de millora a l’escola.\nSi voleu participar en qualsevol d’aquestes comissions i/o projectes o teniu algun dubte us podeu posar en contacte amb l’AMPA, trucant el telèfon 687441411 (Toni) o bé enviant un missatge de correu electrònic a la següent adreça: ampagodas@hotmail.com\nCOMISSIONS I GRUPS DE TREBALL 2021_2022.pdf 124.54 KB


Lluïsa Moret es guanya la confiança de les urnes en unes eleccions que donen entrada a tres nous partits - Sant Boi Diari\nLes urnes han aprovat el relleu que els socialistes van fer fa un any amb Lluïsa Moret com alcaldessa. El PSC ha aconseguit 10.874 vots (32,47% dels vots totals), 2.123 més que fa quatre anys. El partit que governa des de l’any 1979 a la ciutat ha estat la força més votada a tots els barris. La participació ha estat gairebé 7,5 punts més alta que als anteriors comicis (54,96%) el que ha provocat que tot i guanyar vots els socialistes es quedin amb els mateixos 10 regidors que tenien.\nComposició del plenari després de les eleccions municipals 2015 a Sant Boi // Ajuntament de Sant Boi\nA falta de majoria absoluta, la governabilitat dependrà d’un altre partit. El segon més votat ha estat ICV-EUiA-MES, amb quatre regidors obtinguts amb 4.496 vots (13,42%). Ara faltarà veure si els ecosocialistes estan disposats a revalidar el pacte que han mantingut durant els últims anys. Si ICV no vol, el PSC podria arribar a acords de manera estable o puntual amb Ciutadans i ERC, dos noves forces polítiques que irrompen amb força a la sala de plens i que obren un ventall de possibilitats a l’alcaldessa, Lluïsa Moret.\nNoves forces reemplacen partits clàssics\nTres nous partits entren amb força a la sala de plens. Ciutadans ha estat el tercer partit més votat. L’exregidora del PP Olga Puertas ha aconseguit tres regidors amb 4.147 vots (12,38%) i passa per davant del seu anterior partit, que s’ha quedat amb dos, deixant de ser el principal partit de l’oposició caient fins a convertir-se en sisena força.\nUna altra dels nous partits que passa per davant dels popular i que entra a l’Ajuntament és ERC, també amb tres regidors gràcies als 3.876 vots aconseguits (11,57%). L’altre partit que entra és Gent de Sant Boi, en aquest cas amb dos regidors al obtenir 2.799 vots (8,36%).\nEls tres partits nous que aconsegueixen representació a la sala de plens ho fan en detriment de partits tradicionals que passen a ocupar una posició irrellevant. El PP perd la meitat de la representació que tenia i es queda amb dos regidors. De 4.933 vots al 2011 passa a 2.690 (8,03%). Convergència i Unió es queda amb només un regidor. És el partit amb menys representació a la sala de plens, només entrarà el seu cap de llista al baixar de 3.359 vots fa quatre anys a 1.934 aquest cop. De fet, ha vorejat el llindar necessari per entrar a l’Ajuntament, aconseguint el 5,77% dels vots.\nMés forta encara ha estat la caiguda de Plataforma per Catalunya, que no ha aconseguit els vots suficients per obtenir representació a la sala de plens i s’ha quedat sense representació. Ha aconseguit 1.605 suports, el que representa el 4,79% dels vots totals, i no repetirà amb cap dels tres regidors que va obtenir l’anterior legislatura.\nResultats de les eleccions municipals 2015 a Sant Boi // Ministerio del Interior\nTags:CiU CiU Sant Boi Ciudadanos Ciudadanos Sant Boi Ciutadans Ciutadans Sant Boi CUP CUP Sant Boi eleccions municipals eleccions municipals 2015 eleccions municipals 24M ERC ERC Sant Boi Gent de Sant Boi ICV Sant Boi ICV-EUiA ICV-EUiA-MES Plataforma per Catalunya PP PP Sant Boi PSC PSC Sant Boi PST(i) PxC PxC Sant Boi UPyD UPyD Sant Boi\n← El minut a minut de les eleccions municipals del 24 de maig a Sant Boi\nEl Partit Popular i Convergència s’enfonsen a Sant Boi →


Metodologia - La mecanica del canvi\n“Allò que escolto, ho oblido. Allò que veig, ho recordo. Allò que faig, ho entenc”. Confuci\nEls programes son pràctics, fomentem les dinàmiques participatives Tot i que acompanyem les sessions de material teòric, sempre les enriquim amb exemples concrets i, promovem, sobretot, l’experiència vivencial del grup i de cada persona.\nA través de dinàmiques vivencials, participatives i creatives, creem un espai de confiança i seguretat. D’aquesta manera, podem abordar i aprofundir en els diversos continguts que sorgeixen fomentant sempre la participació activa i l’interrelació entre els participants.\nMoviment expressiu i creatiu\nEl Moviment expressiu i creatiu fomenta la creativitat i la curiositat. L’objectiu és activar la intel·ligència corporal i cinestèsica. Això permet ampliar la consciència en relació a un mateix i als altres, promovent l’autoestima, l’empatia i la creativitat.\nEl Focusing permet a la persona entrar en contacte amb la saviesa interna del seu cos, fer-la present i conscient, escoltar-la i acceptar-la. I, de la mateixa manera, posar atenció en la seva interacció amb l’entorn (experiencing). Durant el procés d’enfocament corporal, la persona pot prendre consciència i percebre la sensació global del seu cos (sensació sentida o felt sense) en relació a les seves emocions i donar-hi un significat.\nEl focusing, en definitiva, permet ensenyar el procés de canvi i desenvolupament personal a través de la connexió amb la consciència corporal.\nL’escriptura creativa impulsa el desenvolupament i la transformació de les persones. Hi intervé la creació, la imaginació i la competència literària. En la seva vessant emocional, incideix en el poder curatiu de les paraules.\nCoaching i Acompanyament conscient\nEl Coaching i l’ Acompanyament conscient és un procés d’acompanyament perquè les persones puguin treure el seu màxim potencial. L’objectiu és acompanyar a pensar, descobrir i gestionar la vàlua de cadascú. En aquest sentit, treballem eines per facilitar aquest procés de descoberta i autoconeixement, amb plans d’acció destinats a aconseguir les fites marcades.\nEl mindfulness o atenció plena és un estat de la ment i de la consciència i, alhora, una tècnica o un tipus de meditació. Aquest tipus de meditació prové de la filosofia budista encaminada a treballar i a cultivar l’atenció plena de la ment a l’ara i aquí. A través de la pràctica continuada de l’atenció plena la persona experimenta beneficis físics, mentals i emocionals.\nTxi-kung o Qi gong\nEl Qi Gong o Txi kung és una tècnica mil·lenària, pròpia de la Medicina Tradicional Xinesa (MTX), orientada a treballar i potenciar l’energia vital i la salut física del nostre cos, ment i esperit. Es centra en exercicis senzills, estàtics i dinàmics que, acompanyats de la respiració, ajuden a mobilitzar el Qi (energia). La seva pràctica permet despertar la nostra percepció de forma gradual i així harmonitzar el cos, la ment i les emocions.\nPNL (Programació Neuro Linguística)\nLa programació neuro-lingüística (PNL) estudia les estratègies mentals que utilitzem per construir el nostre model del món (com processa la informació el nostre cervell) . L’objectiu és aconseguir resultats excepcionals en l’àmbit de la comunicació tant amb els altres com amb un mateix.\nLa PNL no es qüestiona el perquè fem les coses, sinó el com les fem.\nEscriptura creativa i Storytelling\nL’Storytelling és una tècnica vinculada a l’escriptura creativa, que permet crear històries en relació al teu producte o servei, per connectar emocionalment amb els teus clients.\nLa Creativitat aplicada consisteix a aplicar la creativitat i desenvolupar innovació centrada en el client o usuari per donar solucions a les seves necessitats reals a través dels nostres productes o serveis. Amb aquesta finalitat utilitzem mètodes com ara el Design Thinking o la Co-creació que es basen en la col·laboració, observació, experimentació i continua avaluació dels resultats obtinguts.\n© Copyright - La mecanica del Canvi 2015-2018 - powered by Enfold WordPress Theme


El primer Saló del Llibre de Barcelona es farà finalment al novembre del 2005\nEl primer Saló del Llibre de Barcelona, organitzat pel Gremi d'Editors de Catalunya i el Gremi de Llibreters de Barcelona i Catalunya, es farà finalment al novembre del 2005, després de no poder comptar per a aquest any amb un dels grans pavellons de la Fira de Barcelona. Dins de l'oferta del saló hi haurà exposicions, gimcanes, intents de Rècord Guinness i trobades amb escriptors.\n05/07/2004 - 00.00 Actualitzat 05/07/2004 - 17.28\nEl saló, que comptarà amb una superfície de 14.000 metres quadrats i se farà al pavelló 1 de la Fira entre el 8 i el 13 de novembre, pretén "incitar" a la literatura i al consum de llibres, a més d'atreure nous lectors. Una de les exposicions estarà dedicada a la relació del llibre amb Barcelona, una altra a les adaptacions cinematogràfiques més significatives d'obres literàries i altres al món del còmic. Entre les activitats lúdiques, destaquen l'intent de Rècord Guinness de persones llegint un llibre simultàniament en un mateix lloc o una gimcana amb diferents proves que portarà els participants per les llibreries agremiades de Barcelona. Els visitants tindran una gran interacció amb els diferents autors que s'acostin fins al Saló, i s'ha disposat un programa d'activitats, des de la presentació de novetats a col·loquis amb els més destacats escriptors. El Saló té com a referents la Fira del Llibre de Guadalajara i el Saló del Llibre de París. El preu "simbòlic" d'entrada serà de dos euros i encara que la contractació d'estands s'iniciarà en dues setmanes, es preveu que hi hagi un centenar d'expositors, encara que no se sap encara com es distribuiran. Aquest saló substitueix la tradicional mostra que es feia al passeig de Gràcia de Barcelona i compta amb l'acord d'editors i llibreters.


CAPTIU I DESARMAT: de maig 2008\nPublicat per Marc Sack a 23:30 4 comentaris:\nPublicat per Marc Sack a 0:58 3 comentaris:\nPublicat per Marc Sack a 19:57 Cap comentari:\nPublicat per Marc Sack a 2:30 4 comentaris:\nPer als catalans, per als francesos, per als italians... I extreta d'un lloc on sembla sobrar, ja que els seus governants mai s'han queixat de mancances ni han reivindicat trasvassaments ni res paregut. Si només ferem cas del que diuen els nostres polítics, pensaríem Villena i tota la comarca de L'Alt Vinalopó és una mena de pre-Sahara on només habiten alacrans i algun cactus solt de tant en tant. Doncs ara resulta que no, que no només hi ha aigua sinó que inclús els seus regants es poden permetre el luxe de vendre-la a una companyia francesa per a que engarrafe 700 milions de litres per any. Alguna cosa no quadra i no és l'actitud dels regants, que em sembla molt legítima. El que no quadra en aquesta història és la imatge que el Consell ha volgut trasmetre i que inclús els propis del terreny ens hem acabat per creure. Però els susodits, a la seua marxa, no siga que per deixar de fer soroll s'acabe per escoltar la veritat.\nI mentrimentres, que deia aquell, aquesta postal continua sent ben real:\nEl Xúquer al seu pas pel País Valencià\n(fotografia obtinguda del Blog de Juan E.Tur)\nPublicat per Marc Sack a 21:47 Cap comentari:


DIARI DE LA MEVA ESCOLA: de desembre 2012\nDijous, 19 de desembre de 2012\nFESTIVAL BALL MODERN\nFantàstic. Les fotos parlen per elles mateixes.\na de desembre 19, 2012 11 comentaris:\nSi us fixeu molt bé la càmera aquesta nit ha pogut gravar com menja el Tió.\na de desembre 18, 2012 22 comentaris:\nSÓN UN REGAL, GAUDIU-LOS\na de desembre 15, 2012 50 comentaris:\nCOMPTE ENRERE... 6 dies\nAvui és Santa Llúcia la Bisbal, dotze dies per Nadal.\nJa ho tenim gairebé tot aprés. Mig enllestit i gairebé controlat.\nUna empenteta més i això ja ho tenim\na de desembre 13, 2012 3 comentaris:\nCOMPTE ENRERE... 7 dies\nAhir el més calent a l'aigüera... avui ja tenim el fil a l'agulla.\nEls nostres nens canten com els àngels, si més no a mi m'ho sembla.\n125 nens apuntats a la felicitació del Blog. Tal i com m'ha dit avui una mama: deus estar fent salts d'alegria!\nDons siii... estic molt contenta.\nDemà començarem a muntar-la.\nMireu quin bonic regal m'han fet avui:\na de desembre 13, 2012 8 comentaris:\nCOMPTE ENRERE... 8 dies\nEl mòbil no para de sonar amb un so de campaneta aguda cada cop que m’arriba un mail.\nTinc un so diferenciat pels mails de l’escola i els mails personals per tant sé que m'arriba només escoltar la musiqueta i avui els mails de l’escola han arribat sense parar. Sense mirar sabia que una nova inscripció a la felicitació del blog havia arribat.\n105 nens i nenes... 105!!! apuntats per la felicitació del blog. Estic molt contenta de la participació.\nEl videoclip dels Dofins ja està a punt, ha quedat molt i molt divertit.\nContinuem assajant Nadales i no perdem la rutina de l’escola. Es segueix treballant amb intensitat, sense aturar-nos ni baixar el rendiment dels alumnes. Això és una de les coses de les que em sento molt orgullosa. Preparar activitats nadalenques, o les que siguin, no ens fa perdre mai el rumb de l’esforç i el treball quotidià i en això hi té un paper molt important el Claustre.\nJo faig giravoltes, els faig cantar i ballar, els esvero i els engresco. Puc permetrem aquest luxe, de tant en tant, perquè després deixo el timó de la classe a les mestres i al professor que tornen a agafar el rumb amb una rapidesa digne d’admiració.\nDemà ja és dimecres i el més calent a l’aigüera... nervis a flor de pell.\nPer cert, avui ens han vingut a recollir el menjar Avis Món. Onze caixes plenes a vessar que seran repartits entre avis del Districte, en faig el seguiment.\nGràcies a tots els que heu col•laborat.\na de desembre 11, 2012 4 comentaris:\nCOMPTE ENRERE... 9 dies\nDia 10. Compte enrere per acabar el trimestre.\nA primera hora el Jordi amb la seva càmera i jo hem anat a fer fotos als nostres Pollets per poder muntar el DVD de Nadal.\nRepartir cotxes... fotos... recollir.\nRepartir pinces... fotos... recollir.\nRepartir peluix... fotos... recollir.\nIntentar que no es treguin el que els hi hem posat al cap i que no plorin. Que s’abracin sense caure per terra i aconseguir que riguin.\nAra tinc un munt de precioses fotos que cal organitzar i fer el muntatge.\nQuan hem acabat els nostres Dofins també ens esperaven. Aquests ja estaven més animats. Rient a la càmera ballaven (alguns), es perseguien (altres), i ens miraven estranyats (la majoria) mentre la Maria, la Sheila i jo ballàvem i cantàvem a fi que ens imitessin.\nAra el Jordi té un munt d’imatges que cal organitzar per fer el vídeo clip.\nUn cop a Primària calia assajar les Nadales.\nAixò de fer un petit concert de Nadales és veritablement un problema. No tenim dies per aprendre les lletres. No ens podem posar a cantar Nadales al Setembre. Primer ha de passar la Castanyada.\nEm pregunto en quin moment he tingut la “malpensada” de fer un concert.\nAra tinc un munt de nens il•lusionats aprenent lletres complicades i intentant afinar cançons.\nHem acabat el dia fent el Claustre organitzant les últimes cosetes de final de trimestre.\nAra tinc un Claustre treballant a fons amb àlbums, notes i exàmens, felicitacions i versos.\nUn cop a casa faig recompte dels que de moment us heu apuntat a la felicitació del Blog... 88 nens i nenes i més que s'apuntaran!!!\nAra tinc una Montserrat preocupada en poder col·locar a tots en la idea que he tingut per la felicitació del blog.\nSort que m’agrada el Nadal!\na de desembre 10, 2012 6 comentaris:\nJa arriba Nadal i amb ell molta il.lusió i molta feina.\nTinc un munt de fotos i coses per explicar de la darrera setmana, la feina se m'acumula però tot arribarà.\nAra el més urgent és informar-vos que totes aquelles famílies que vulguin que els nens i nenes surtin a la felicitació de Nadal del Blog m'enviin un mail a escoladelcarme@hotmail.com.\nTeníu de temps fins dimecres dia 12 ja que dijous i divendres ho gravarem.\nApunteu-vos a l'agenda el dia 20 de desembre, dijous per la tarda, ja que farem des de P3 fins a 6è una FELICITACIÓ DE NADAL a l'escola cantant Nadales per a tots vosaltres.\nÀnims que això no ha fet res més que començar i ja sabeu que el Nadal és una de les meves festes favorites.\na de desembre 09, 2012 5 comentaris:\nDijous, 19 de desembre de 2012 FESTIVAL BALL MODER...\nEL TIÓ Si us fixeu molt bé la càmera aquesta nit h...\nNadal 2012 SÓN UN REGAL, GAUDIU-LOS\nDijous, 13 de desembre de 2012 COMPTE ENRERE... 6 ...\nDimecres, 12 de desembre de 2012 COMPTE ENRERE... ...\nDimarts, 11 de desembre de 2012 COMPTE ENRERE... 8...\nDilluns, 10 de desembre de 2012 COMPTE ENRERE... 9...\nNADAL A L'ESCOLA Ja arriba Nadal i amb ell molta i...


1e Primera reunió | Ajuntament de Museros\nLa vesprada del 3 de març va tindre lloc la primera reunió del Fòrum Veïnal de Museros. A aquesta, van assistir 16 persones (9 dones i 7 homes), de les 25 inicials que conformen aquest òrgan. L’objectiu principal va ser realitzar una aproximació als fonaments teòrics relacionats amb els temes que seran tractats durant la primera edició del Fòrum Veïnal.\nA l’inici, el grup va fer una xicoteta dinàmica mitjançant la qual començaren a parlar sobre el concepte de salut. A partir de l’experiència quotidiana de cadascuna de les persones participants, s’intercanviaren parers i es generà un clima de confiança entre les persones assistents que va facilitar que intervingueren animadament en la segona part de la sessió.\nA continuació, s’abordaren els continguts\nteòrics mitjançant una presentació en PowerPoint sobre el IV Pla de salut de la Comunitat Valenciana i els plans de mobilitat urbana sostenible, dues directrius polítiques que l’Ajuntament vol impulsar a Museros amb la col·laboració del Fòrum Veïnal. Per tant, aquesta sessió formativa tractava d’oferir eines de reflexió perquè la participació d’entitats i veïnat en aquest procés siga significativa i estiga emmarcada en un llenguatge compartit.\nAixí doncs, la presentació va abordar fonamentalment quins són els determinants socials de la salut, tot emfatitzant com el model urbanístic configura els nostres pobles i influeix en la salut del veïnat. Es va reflexionar sobre alguns espais de Museros i les oportunitats que ofereixen per a promoure la trobada i les relacions veïnals. En aquest sentit, el grup parlà del paper de les associacions i de la festa com espai de sociabilitat. A més a més, es tractaren temes com la contaminació atmosfèrica i acústica, la qualitat de les zones verdes i la necessitat de generar espais realment inclusius, tenint en compte les persones de diferents edats, orígens i capacitats diverses. Altres qüestions com la soledat no desitjada o la relació amb el Centre de Salut també despertaren l’interés del grup.\nLa sessió acabà amb la contextualització de l’elaboració del Pla de mobilitat urbana sostenible de Museros, que actualment es troba en fase de redacció. S’explicà que es realitzaran diferents accions participatives perquè la ciutadania s’hi puga implicar. En concret, pel que fa al Fòrum, es va transmetre que en la pròxima sessió, que serà 31 de març, a les 19.30 h, es farà un taller per tractar aquest tema.\nPer finalitzar, es va acordar generar, en la pròxima reunió, un grup de Whatsapp que servisca només per a recordar convocatòries, enviar resums de les reunions i confirmar l’assistència a les sessions.


Apartment Starigrad 6649c Starigrad Croàcia - Ofertes d'hotels amb els MILLORS DESCOMPTES EN LÍNIA\nMés informació sobre Apartment Starigrad 6649c\nConvenientment situat a Starigrad, Apartment Starigrad 6649c és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Apartment Starigrad 6649c, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. L'hotel ofereix Wi-Fi gratuït en totes les habitacions, Zones públiques amb Wi-Fi, aparcament de cotxes, s'admeten animals de companyia per garantir el més gran comfort possible als seus clients.\nA més, totes les habitacions ofereixen una gran varietat de comoditats com ara aire condicionat, balcó/terrassa, aparell de televisió, TV satèl•lit/cable, nevera per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Starigrad, el Apartment Starigrad 6649c és el lloc perfecte per una estimulant i emocionant escapada.


La jornada Connecta’t! oferirà assessorament per formar-se i trobar feina - SOM Cunit\nPost published:febrer 11, 2019\nDijous 14 de març , a les 10 del matí, celebrarem la sessió informativa Connecta’t, que té com a objectiu apropar els serveis del SOM i de l’Escola d’adults a la ciutadania, especialment a aquelles persones que están en recerca de feina i/o que necessiten formar-se, tant en àmbits professionals específics com en competències transversals. L’activitat està coorganitzada pel Servei d’Ocupació Municipal – SOM Cunit i el Centre de Formació d’Adults Dolores Paul. Tindrà lloc a la sala d’actes de la Biblioteca Municipal Marta Mata de Cunit, situada al carrer de La Creueta, s/n, edifici que comparteix amb l’escola d’adults. L’assistència és lliure i gratuïta i no requereix inscripció prèvia. Durant la sessió hi haurà professionals dels dos serveis que oferiran assessorament i resoldran els dubtes que puguin sorgir.


La UOC Research Week reflexions sobre la universitat del futur - Investigació\nLa UOC Research Week: reflexions sobre la universitat del futur\nPublicat per Obra Social el 01/06/2016\nImatge d'una de les sessions de la UOC Research Week 2016 celebrades al Palau Macaya.\nCrèdits: UOC, CC BY-NC-SA\nCom ha canviat el perfil de l'estudiant universitari en els darrers anys? Quines competències necessitaran els professionals en el futur? Podran les universitats donar-hi resposta? Reflexionar i debatre sobre aquestes i altres qüestions amb la intenció de repensar les universitats ha estat un dels principals objectius de la UOC Research Week, celebrada del 18 al 22 d'abril amb el suport de l'Obra Social "la Caixa".\nEl tret de sortida va ser el UOC Research Showcase, presidit per Josep A. Planell, rector de la Universitat Oberta de Catalunya (UOC), on es van presentar vint-i-un treballs de recerca per conèixer una selecció de la recerca i la innovació de la Universitat.\nLes sessions i les taules rodones sobre el futur de la universitat\nAmb el títol Imagine the university of the future, la UOC Research Week va posar a l'abast de tothom la seva recerca més puntera en l'àmbit de l'e-learning i la va complementar amb la participació d'especialistes internacionals. A tall d'exemple, en el marc de l'esdeveniment, el seu eLearn Center va presentar els resultats de tres projectes que preveuen una anàlisi del futur de l'educació superior des de les vessants social, pedagògica i tecnològica.\nEl primer estudi —Future Scenarios for Digital Learners— va aprofundir en les necessitats del consumidor de formació digital; el segon —Future of University Teaching: Update and a Roadmap for Advancement— es va centrar en les tendències educatives i pedagògiques del futur. Finalment, el tercer estudi —Future Learning Environments— desenvolupat amb l'Institut Tecnològic de Massachusetts (MIT), es va focalitzar en l'arquitectura web necessària per donar cobertura a aquestes tendències.\nEn la sessió Visitants i residents: una mirada a l'activitat dels aprenents digitals, David White, cap de Technology Enhanced Learning de la Universitat de les Arts de Londres, va apuntar que, a més d'adaptar-se a les noves realitats, les universitats tenen la missió de «promoure el pensament crític i la creativitat entre els estudiants». L'especialista britànic explica que amb la revolució digital les universitats ja no poden actuar com a propietàries de coneixement, sinó com a font d'experts curadors. Els estudiants necessiten la guia de mans expertes a l'hora de destriar el gra de la palla, i per a White aquest «és un bon servei que les universitats poden oferir».\nUn altra taula rodona —Què pot fer l'ensenyament del futur per superar els interessos acadèmics i ocupacionals basats en el gènere?—, organitzada pel grup de Gènere i TIC de l'Internet Interdisciplinary Institute (IN3) de la UOC, va posar de relleu la bretxa de gènere en l'àmbit de la ciència, la tecnologia, l'enginyeria i les matemàtiques (STEM, en anglès). Per a Barbara Schneider, professora d'Educació a la Michigan State University i una de les ponents, això vol dir que hi ha talent que desaprofitem. «Cal trobar la manera d'atraure aquest talent, perquè més gent i més diversa implica més aportacions i més avenços», va afirmar l'especialista.\nL'esdeveniment també va comptar amb la visió d'universitats llatinoamericanes, amb la taula rodona Estratègies d'aprenentatge virtual des de l'experiència de la universitat i, així mateix, va incloure una sèrie de tallers adreçats als doctorands de la Universitat en els seus tres programes: Societat de la Informació i el Coneixement, Educació i TIC (e-learning) i Tecnologies de la Informació i de Xarxes.\nLa UOC Research Week es va tancar amb el debat El futur de la universitat, la universitat del futur, amb la participació de ponents presents al llarg de la resta d'activitats. Marta Aymerich, vicerectora de Planificació Estratègica i Recerca de la UOC, va concloure explicant que la trobada «ha permès fer una aturada, reflexionar sobre les tendències de l'educació superior i, a partir d'aquí, treure'n conclusions que permetin a la nostra universitat posicionar-se de cara al futur».\nVídeo resum de la UOC Research Week\nTimeline de materials i continguts generats durant la UOC Research Week\nLa universidad del futuro será más digital, flexible y especializada, article publicat a elEconomista.es (20/04/16)\nLa UOC Research Week 2016 en imatges\neducació sensors escoles junior leader heirri rri micropèptid salut mpoc genètica dona bbhi socib antibiotics evolució icta-uab tecnologies emergents hospital


Quatre pòdiums als provincials sub18 i un tercer lloc en ruta a València - TV Digital Ontinyent\n25/06/2022 - 13:39\nIniciEsportsQuatre pòdiums als provincials sub18 i un tercer lloc en ruta a...\nQuatre pòdiums als provincials sub18 i un tercer lloc en ruta a València\nEl passat cap de setmana els atletes del CAVAOntinyent-Stocklogistic tornaren a tindre una agenda carregada de competicions, tant en ruta com en pista. Les competicions en pista es començaren a Petrer, on Roger Pla aconseguia el tercer lloc al provincial d’Alacant als 800 llisos sub18 amb 2’14”50, mentre que a Torrevieja, també en sub18, José Rubio era segon provincial amb 7’04”16. A València, es va disputar el provincial sub18, en el que Eva Tormo aconseguia el segon lloc en salt d’alçada amb 1’51 metres, Núria Cañete també era segona als 400 tanques amb 1’19”17 i llançava 14’50 metres en javelina, mentre que Ruben Revert era tercer als 800 llisos amb 2’10”49.\nPel que fa a les proves de ruta, va destacar la Carrera José Antonio Redolat disputada a València, en la que Óscar Francés aconseguia el tercer lloc en la categoria junior-promesa i Nacho Pastor arribava el 15 de la classificació general, mentre que a la Pujada a la Font Freda d’Atzaneta d’Albaida va participar Fernado Gandia.\nMEETING INTERNACIONAL EL DIA 28 DE MAIG A ONTINYENT\nEl proper dia 28 el CAVAOntinyent farà l’acte principal de la celebració del 50 aniversari. Serà una competició en la pista d’Ontinyent, prova que tindrà nivell Internacional II perquè s’espera la participació d’un bon grup d’atletes estrangers que li donaran molt de nivell a la competició. La principal atracció serà la presència d’Orlando Ortega, el qual ha confirmat la seua presència, però no competirà als 110 metres tanques, prova en la que intentarà millorar la seua marca personal de 21’’08 feta fa pocs anys també a Ontinyent. Les proves començaran a les 18 hores i, abans, hi haurà una sèrie d’actes relacionats amb l’aniversari del club en la mateixa pista.\nArticle anteriorEls finalistes del Torneig Mancomunitats EnerHi pronostiquen espectacle\nArticle següentRebeca Torró, nova consellera de Política Territorial, Obres Públiques i Mobilitat


Senzillament angoixant: Peus Quets s’escampa per tot arreu! | RiberaBaixa.info\nSenzillament angoixant: Peus Quets s’escampa per tot arreu!\nEl cap de setmana ens porta moltes i variades coses. Els ànims al Club estan de moguda primaveral i les ofertes i propostes de curses i trails se multipliquen.\nPrese Claver al Port de Sagunt\nDissabte 29 d’ Abril. A la Marina el 35é 10K de Pego. Espectacular registre de participació. 950 acaben la prova. Córrer a Pego no es fàcil. Ancorat a un vall del Parc Natural del Montgó té un recorregut pels carrers com quasi tots per aquelles contrades, un “io-io” continu en un circuit urbà i rural per marjals i bancals. Ramón Monjo, que fa ja any i mig que no s’ apunta a un 10.000 d’ asfalt, entra en meta el 156 de la general de quasi 1000 atletes, en 42:35. Deduïm doncs que conserva un excel·lent “feeling” per a la distancia.\nEl Circuit de l’ Albufera. III 10Mil Passos Kangurs de Benifaió. Nou de nosaltres corren el 10K benifaioner. La participació es minsa però bastant bona de qualitat. Rubén Cerros i Gerard Iborra fan una bona carrera. Rubén a 3:47/km, Veterà A i Gerard, Veterà C a 4:48/km. Paqui Riera, Reme Beltran, Eloïsa Nadal, Pilar Ferrús i Esther Signes van en encoratjadora progressió. Mónica Mira i M. José Sanz retornen a l’ asfalt després d’ unes lesions, amb la intenció de retrobar la forma, l’ esperit de competició i el tast al sofriment!\nAl Port de Sagunt se celebra la 32ª Mitja Marató del Port de Sagunt. Doncs allà al camp de Morvedre Prese Claver i Pascual Azorín es desplacen per a la ocasió. Pascual es de distàncies llargues i Prese també. Una parella de fibroses cames i pulmons de gran capacitat. Pascual acaba molt bé dins dels seus cronos habituals, rodant al voltant de 4:40 i es presenta a l’ arc de meta amb 1h38:30. I Prese, si els registres i les anals no me fallen, trau el millor temps de estes últimes temporades, 1h44:49, per baix de 5mn/km. I que creieu que haurà passat… pues que la Prese ha guanyat! Una vegada més dalt de tot del podi, 1ª en Veteranes B! Elogis i ovacions ja son poca cosa per a esta “depredadora” de les Mitges.\nAl Forcall, als Ports, es corre un trail de 27,42Kms. El 1er Trail del Forcall BTT Socarrats. Dos dies, dissabte i diumenge. El primer dedicat a la cursa a peu, el segon a la bicicleta de muntanya. Joan L. Garcia i Pepe Ciscar fan colla i deambulen per la escarpada orografia de la zona. Des de una cota de 613m pujaran fins els 1023 i faran 1330 m de desnivell positiu a cumulat, i uns altres tants de negatiu. Lo que vol dir que als peus i cames hi van acumulats 2660m de pujada i baixada i més 27420 d’ allargada…\nNo son molt metres? Com que també s’ ho agafen una miqueta més tranquil·lament que de costum ho gaudeixen millor. No oblidem que Joan fa ben poc que era als 115 del Penyagolosa. 4h26:30 a meta. Riera de Cantavella, Mola de Sant Marc, Cosme, de Sant Critòfol, de Roc, de Garumba i la penya de Mig Dia. Les vistes, nombrosos barrancs i boniques zones boscoses amenitzaran l’ esforç. Patir, sí… però patir bé! Un dinaret en recompensa ho arreglarà tot.\nDiumenge 30 d’ Abril. Trail dels Senglars de Favara entre núvols i aclarides. La pluja no amenaça, el vent s’ ha calmat. Temps idoni per a la muntanya. A la modalitat de 21K sols s’ apunta Emilio Sala. Ve de la exigent Marató de Madrid. Ja porta doncs càrrega acumulada i no va a ser senzill. Tot aquell que conega les muntanyes de la Ribera sap que son molt rigoroses.\nLa Serra de Corbera que té entre altres el barranc de Marrades, la Cova de la Galera, el Pla de les Simetes, el Puntal del Massalari, el Pic de la Mola, la Font de les Sangoneres. No he tingut accés als desnivells de la prova, però està de ben segur al voltant de 1300m positius. La Serra de Corbera i la del Cavall s’ agarra a les cames com el fum a la gola! Així i tot Emilio en trau bon suc. Fa 2h50:40, a 8:07. Portant la càrrega de la marató de la setmana passada, això es de llibre!\nA la prova de 10K, Ramón Monjo, que dobla prova en dos dies, s’ en ve de Pego a Favara, de l’ asfalt a la pedra. 1h24:09. Bon crono. Pepa Baldoví i Mari Tere Lloret arrapant pedra amunt i derrapant pedra avall passen meta en poc més de dos hores, Maritere Reig acompanya Empar Badia en el seu afermament de corredora de trails. Tots acaben amb la llengua per fora i la satisfacció al fons del cor.\nDilluns 1 de Maig. Manolo Mañez, que s’ en va anar a treballar a Suïssa, treballa… fins i tot el dia del Treball! Silhtaller Frühlingslauf 2017, Gattikon. Un 10K ben prop del llac Zurich idíl·lic per la vegetació que mobla el paratge, però de incessants pujades i baixades tal i com es la orografia dels Alps. Pendents del 15 i del 18% amb un tranquil·litzador entorn verd! Manolo fa el 32 de la general, sense preses, i tanca el temps en 52:27. Es qüestió de reprendre la forma després d’ un llarguíssim hivern Alpí!\nPublicació següentCullera destinarà 40.000 euros a beques per al transport d’estudiants\nPublicació anteriorAvui es lliuren a Guadassuar els guardons del Premi Sambori de la Ribera


joan asín: NOCTURNA A LA VIA GEDE DEL GORRO FRIGI\nNOCTURNA A LA VIA GEDE DEL GORRO FRIGI\nla foscor va entrant\n22/09/10 nit. Avui és el darrer dia d’estiu hi ha lluna plena, bé de fet és demà, en Joan B va proposar de fer una nocturna i ves per on que al final tirem l’idea en davant. Un cop baixem de la Gorra Marinera, marxem cap a la cara Sud del Gorro Frigi, a Santa Magdalena arribem sobre les 20h, fem un mos tot veiem un magnífic espectacle de la posta de sol, amb núvols i boires dibuixant capricioses formes.\nEns preparem i despleguem les cordes per segona vegada avui...., seguim les mateixes cordades en Joan B i en Lambert comencen per una via paral·lela a GEDE que farem l’Antoni i jo.\nAra però no és un problema de dificultat, equipament, etc, si no de sensacions buscant la presa i les assegurances al mig de foscor a la llum del frontal. Durant els dos primers llarg no podem gaudir de la lluna per que ens la tapa la magdalena Superior. A les dues darreres tirades la cosa canvia i el darrer llarg el faig sense la llum frontal, a la llum de la lluna. Les boires ens han acompanyat durant l’escalada donant un aire fantasmagòric. Al cim tenim un altre espectacle totes les llums del pobles i el monestir, hi estem una bona estona ara sí la lluna en la seva màxima expressió darrera de les Magdalenes un altre espectacle...\nBaixem cap el Monestir i cap a casa a descansar que demà tenim que matinar.....,després de dues sessions d’escalada una de normal i un altre de sensacions a la llum de la Lluna.\nPer: Lambert, Antoni , Joan B i Joan A\nesperant la foscor per a començar\nl'Antoni i en Joan B al primer llarg\nLambert a la R2 i l'Antoni començant el tercer llarg\nla lluna ja ens toca de pler a la R3\nla R3 fent el llarg a la llum de la lluna\nalcim amb les llums del monestir i pobles a baix\nles Magdalenes i la lluna\nPublicat per joan asin a 13:24\nmolt original, això d'escalar de nit nomès ho he fet dos cops i sempre fent esportiva mai fent llargs ha d'estar bé, felicitats per aquesta escalada romantica.\n23 de setembre de 2010, a les 14:05\nja veig el que em veig perdre.\n23 de setembre de 2010, a les 14:56\nEl dia 23 hi podem tornar i a veure si més gent s'hi apunta i fem la colla més gran.\nLa propera vegada portaré la bota amb garnatxa, que segur que ja farà una mica de fresca i ens ajudarà a escalfar-nos !!\n23 de setembre de 2010, a les 23:44\nMiquel jo si que havia escalat de ni però diem que per necessitat o que per la nit ens havia agafat. Avui la cosa ha estat diferent, una escalada fàcil però amb un medi diferent una passada..\nMingo sempre n'hi haura un altre oportunitat.\nJoan B jo el 23 no puc, la bota a de formar part del material, totalment d'acord.\n24 de setembre de 2010, a les 0:41\nVeig que us va anar molt bé! A veure si hi torneu i m'hi puc afegir!\n14 d’octubre de 2010, a les 1:06\nMIRANDA DE SANT BENET , via del Fank sortida arest...\nAGULLA GORGES DE LLO, via: P.GONDOUX\nGORRA MARINERA, via DEL BUEN AMIGO\nPELADET ORIENTAL, via CITA A CEGUES\nPANXA DEL BISBE, via Buriles Rojos\nSerra de les Lluernes, via INNOMINATA CAT\nLa Granota, via QUE PUM QUE PAM\nBESSONA SUPERIOR, via: ATARDECERES\nPIC DEL MARTELL, via MIDI-PLAN


Origen :Canàries Ref. 11130 Veure altres productes del mateix origen\nContribueix a la remineralització de l'organisme\nAjuda en la regeneració dels glòbuls vermells\nGran quantitat d'hidrats de carboni\nConté potassi,magnesi i fòsfor\nEl plàtan destaca perquè conté molts hidrats de carboni.\nEls continguts en minerals més destacables d’aquesta fruita són potass,magnesii fosfor.\nContribueix a la remineralització de l'organisme i se l'ajuda en la regeneració dels glòbuls vermells de la sang.\nEl nostre sistema digestiu està adaptat a la fruita pròpia del clima on vivim, ja que, al llarg de moltes generacions, han evolucionat paral·lelament els enzims necessaris per digerir-la.\nSi mengem fruita d’altres regions climàtiques, pot ser que l’organisme no s’hi adapti i que se’ns posi malament.


subpàgina unitat 10 -activitat - FEDAIA\nU10- Els centres i espais necessaris per al futur 10-A, B i C\nInici » Projectes » I tu, què opines » Material – Unitat 0 » subpàgina unitat 10 -activitat\n10 minuts per a l’explicació\n30 minuts per al treball\nColors, ceres, retoladors, gomes, maquinetes, etc.\nConsisteix a fer una activitat conjunta amb totes les franges d’edat del mateix centre/servei, i en què tots puguin dibuixar i escriure allò que troben a faltar quant a serveis, centres i espais per al futur.\nPer als més petits aquests espais vitals es redueixen a casa, el pediatre, el centre educatiu i la plaça o carrer on surten a jugar.\nPer als mitjans l’espai s’amplia, han de poder gaudir de llocs per practicar activitats de lleure més o menys dirigides, centres i serveis culturals on aprendre coses que no es fan a l’escolar, disposar d’espais que fomentin el joc i les relacions, …\nEls adolescents comencen a tenir un pensament crític i, encara que mediatitzats pel grup de referència, són capaços d’analitzar els recursos i la qualitat dels serveis i equipaments que usen.\nEl professional els explica que aquesta activitat és conjunta, és a di, hi participaran tots els companys del centre, sigui quina sigui la seva edat, i els comenta en què consisteix. Se’ls donen alguns exemples adaptats a cada situació perquè entenguin la demanda que se’ls fa. Així, als més petits, els indiquem els gronxadors a la plaça, més llibres, entrades per anar al zoo, etc. i als més grans, els diem que pensin alguns dels serveis que necessiten, com l’escolar, la biblioteca, el CAP, etc. i com creuen que han de ser.\nA continuació es dóna una cartolina DIN A4 a cada participants i se’ls fa posar el nom i l’edat.\nCada participant dibuixa i/o escriu allò que troben a faltar quant a serveis, centres i espais necessaris per al futur. Mentre, es supervisa i s’atenen les possibles demandes.\nAcabat el temps, s’expliquen o es llegeixen les diferents relacions i es comenten.\nFinalment se’ls recullen les cartolines i se’ls explica que aquesta informació es farà arribar al Parlament.\nAquestes propostes seran recollides als centres/serveis per l’equip de coordinació del projecte de participació i posteriorment en realitzaran un muntatge, el qual es farà arribar al Parlament.\nOrientacions per als professionals:\nLlista de possibles demandes:\nDe 3 a 7 anys:\nA la plaça: gronxador, font, paperera, espai reservat sense caques de gat o gos, etc.\nAl pediatre: sala d’espera amb entreteniments, contes, etc.\nA casa: que la mare no estigui de mal humor, no passar fred, més dibuixos a la tele…\nA l’escola: un mestre que ensenyi català, un pati separat dels grans, més contes a la biblioteca, un sorral, etc.\nAl carrer o a la plaça: més seguretat vial, papereres, fonts, espais per jugar a pilota, més pla- ces a prop de casa, etc.\nAl metge: anar al mateix metge que han anat els petits, entreteniments a la sala d’espera, que el metge els expliqui a ells, etc.\nA casa: espai per a estudiar i guardar els deures, que la mare o el pare estiguin a casa quan hi arriba, que els pares tinguin més diners, tenir un animal, etc.\nA l’escola: que tingui una sala gran, menjador,… que hi hagi professionals que ensenyin als nens el que els costa, que la biblioteca estigui oberta més hores per poder estudiar, etc.\nAl carrer: més bancs a les places i més ben posats (per poder parlar), papereres, cistelles de bàsquet i llocs on jugar a pilota o amb patins, bitllets de transport públic més barats, més facilitat en l’accés als casals i centres cívics, més autobusos o carrils bici, etc.\nAl metge: més difusió dels centres de planificació familiar, més centres de consulta i mediació en conflictes familiars, un espai vital propi (habitació, calaix, prestatge, etc.), ordenador i accés a internet.\nAl centre educatiu: accés a internet, disponibilitat d’hores del tutor, més orientació al final del cicle escolar, menjador, etc.